বিশ্ব রেকর্ড গড়ার লক্ষ্যে প্রখ্যাত সাঁতারু ক্ষিতীন্দ্র চন্দ্র বৈশ্য ১৮৫ কিলোমিটার দীর্ঘ দূরপাল্লার একক সাঁতার প্রদর্শনী সফলভাবে সম্পন্ন করেছেন। সোমবার সকাল ৬টায় শেরপুরের নালিতাবাড়ি উপজেলার ভোগাই নদীর ব্রিজ থেকে সাঁতার শুরু করেন তিনি। বিরামহীন ভোগাই, নেতাই, কংস ও মগড়া নদী পাড়ি দেয়ার পর বুধবার রাত ৮টায় মোট ৬১ ঘণ্টায় তিনি ১৮৫ কিলোমিটার নদীপথ সাঁতরে অতিক্রম করেছেন। নেত্রকোনার মদন উপজেলার দেওয়ান বাজারে মগড়া নদীর ঘাটে এ প্রদর্শনী শেষ করেন তিনি।